Nafarroako Parlamentuko Eledunen Batzarrak, 2022ko otsailaren 21ean egindako bilkuran, honako adierazpen hau onetsi zuen:

“1.- Nafarroako Parlamentuak berretsi egiten du bat datorrela kirolean sexu- eta identitate-orientazioarengatik eta genero-adierazpenarengatik diskriminazioa egotearen aurkako borrokarekin.

2.- Nafarroako Parlamentuak bere borondatea agertzen du araudiak ezartzen jarraitzearen aldekoa, kirolaren arloko profesional guztien inplikazioarekin: entrenatzaileak, irakasleak, zuzendaritzako kideak; denek beharrezko prestakuntza izan dezaten jokabide intolerante oro aurreikusi eta apaldu ahal izateko.

3.- Nafarroako Parlamentuak sentsibilizazioko neurri guztiak babestuko ditu kirol inguruetan, klubetan, publikoaren artean, eta abar, aipatu xedearekin ezartzen direnak , pertsona guztiak errespetatzera bideratutako ekintzak indartzeko, edozein dela ere haien sexu-orientazioa edo genero-nortasuna”. (10-22/DEC-00009).

Iruñean, 2022ko otsailaren 21ean

Lehendakaria: Unai Hualde Iglesias